ΓΡΑΠΤΗ ΕΡΩΤΗΣΗ E-1122/01

υποβολή: Raffaele Costa (PPE-DE) προς την Επιτροπή

(6 Απριλίου 2001)

Θέμα: Αίτημα για τη διενέργεια ελέγχων όσον αφορά την ελευθέρωση της αγοράς φυσικού αερίου στην Ιταλία

Μπορεί η Επιτροπή να μας πληροφορήσει για τις πρωτοβουλίες που η Ευρωπαϊκή Ένωση προτίθεται να αναλάβει ώστε η Ιταλία να ξεκινήσει επιτέλους μία πολιτική ελευθέρωσης όσον αφορά τιςπηρεσίες διανομής, παροχής και πώλησης του φυσικού αερίου για θέρμανση· Οιπηρεσίες αυτές παρέχονται σήμερα, σχεδόν αποκλειστικά, από επιχειρήσεις εξαρτώμενες από τον αγωγό φυσικού αερίου Snam, μεταξύ των οποίων κυρίαρχη θέση κατέχουν η ITALGAS και η EDISON, που επιβάλλουν φόρους, τιμές και πάγια χωρίς κανένα σοβαρό έλεγχο εκ μέρους της εγγυήτριας αρχής, ή των καταναλωτών, οι οποίοι δεν είναι σε θέση ούτε να συνομιλήσουν, ούτε να συζητήσουν, ούτε να επαληθεύσουν αντικειμενικά τιμές, κατανάλωση, ποσότητα και ποιότητα του εφοδιασμού.

Απάντηση της κας de Palacio εξ ονόματος της Επιτροπής

(7 Σεπτεμβρίου 2001)

Η οδηγία 98/30/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, σχετικά με τους κοινούς κανόνες για την εσωτερική αγορά φυσικού αερίου(1) εισάγει τον ανταγωνισμό στον τομέα του φυσικού αερίου καιποχρεώνει τα κράτη μέλη να ανοίξουν τουλάχιστον το 20 % της ζήτησης στον ανταγωνισμό. Η Ιταλία έχει εφαρμόσει την εν λόγω οδηγία κυρίως δια του κυβερνητικού διατάγματος της 23ης Μαΐου 2000 (διάταγμα αριθμ. 164/2000), το οποίο τέθηκε σε ισχύ στις 21 Ιουνίου 2000.

Ο τρόπος εφαρμογής που επέλεξε η Ιταλία προχωράει πέραν των όσων απαιτεί η οδηγία,πό την έννοια ότι το 65 % της ζήτησης των τελικών πελατών έχει ήδη φιλελευθεροποιηθεί. Από την 1η Ιανουαρίου του 2003 όλοι οι πελάτες θα είναι επιλέξιμοι (άνοιγμα 100 %).

Είναι γεγονός ότι, όπως σε πολλά άλλα κράτη μέλη, η αποτελεσματική επιλογή θα εξελιχθεί βαθμιαία, λόγω της σχεδόν μονοπωλιακής δομής των περισσότερων από τις αγορές φυσικού αερίου. Η Επιτροπή σημειώνει στο σημείο αυτό ότι το Αξιότιμο Μέλος του Κοινοβουλίου φαίνεται να θεωρεί ότι η Edison είναι θυγατρική εταιρεία της SNAM. Αυτό όμως δεν ευσταθεί. Η Edison είναι μέλος του ομίλου Montedison, ο οποίος είναι ανεξάρτητος από τον όμιλο ENI του οποίου μέλος είναι η SNAM.

Οι ιταλικές αρχές έχουν λάβει μέτρα για να βελτιώσουν την κατάσταση στην οποίαπάρχει λίγος ανταγωνισμός, ορίζοντας ότι από την 1η Ιανουαρίου 2003 κανένας φορέας εκμετάλλευσης δεν θα μπορεί να πωλεί στους τελικούς πελάτες περισσότερο από το 50 % της ετήσιας εθνικής κατανάλωσης φυσικού αερίου και ότι από την 1η Ιανουαρίου του 2002 κανένας φορέας εκμετάλλευσης δεν θα μπορεί να εισάγει στους ιταλικούς αγωγούς φυσικού αερίου περισσότερο από το 75 % της ετήσιας εθνικής κατανάλωσης φυσικού αερίου. Αυτά τα ποσοστά θα μειώνονται κατά 2 % ετησίως μέχρι το 2010.

Η ιταλική ρυθμιστική αρχή είναι αρμόδια για τη ρύθμιση των τιμών μεταφοράς, αποθήκευσης και διανομής του φυσικού αερίου στην Ιταλία και η Επιτροπή κατανοεί ότι η εν λόγω αρχή βρίσκεται σε διαδικασία καθορισμού των εν λόγω τιμών.

Επιπλέον, η προτεινόμενη νέα οδηγία της Επιτροπής όσον αφορά τους κοινούς κανόνες για την εσωτερική αγορά ηλεκτρικής ενέργειας και φυσικού αερίου(2) αποσκοπεί να απομακρύνει τα εναπομείναντα κύρια εμπόδια στον ανταγωνισμό και να δημιουργήσει ένα πεδίο δράσης ίσων ευκαιριών στην κοινοτική αγορά φυσικού αερίου. Μεταξύ των άλλων απαιτήσεων, η εν λόγω οδηγία ενισχύει τιςφιστάμενες διατάξεις που διασφαλίζουν την ανεξάρτητη συμπεριφορά των φορέων εκμετάλλευσης του συστήματος μεταφοράς και διανομής και καθορίζει τις ελάχιστες αρμοδιότητες των εθνικών ρυθμιστικών αρχών.

(1) ΕΕ L 204 της 21.7.1998.

(2) COM(2001)125 τελικό.